laion/Wikipedia-Exotic huggingface dataset:
შოთა ვოსკანიანი

შოთა ვოსკანიანი (სომხ. Շոթա Ոսկանյան; დ. 26 ივნისი, 1960, ერევანი) — სომეხი მხატვარი და მოქანდაკე. შოთა ვოსკანიანი დაიბადა 1960 წლის 26 ივნისს, ერევანში, სომხეთი. 1982-1987 წლებში, იგი მოსკოვის ხელოვნების უნივერსიტეტში სწავლობდა. 1995 წლიდან, იგი სომეხ მხატვართა კავშირის წევრია. მისი ნამუშევრები გამოფენილია ერევნის სურათების გალერეასა და არცახის მუზეუმებში. შოთა ვოსკანიანმა თავისი ნამუშევრები გამოფინა რუსეთში, სტოკჰოლმში, იერუსალიმში, გერმანიაში, საფრანგეთსა და ნიუ-იორკში. მოგონებები ადამიანები და მარიონეტები თოკზე მოსიარულე გოგონა ხილის თეფშით ბაღი ეძღვნება ველასკესს ჟონგლიორი მგრძნობელობა წინათგრძნობა გოგონა შლიაპით Official page დაარქივებული 2014-01-03 საიტზე Wayback Machine. Կտավ. Շոթա Ոսկանյան Art 3000, art-3000, Shota Voskanyan Saatchi Art, Shota Voskanyan fine art america, Shota Voskanyan Artodyssey, Shota Voskanyan დაარქივებული 2015-04-18 საიტზე Wayback Machine. Shota Voskanyan ↑ Կրկեսի և գույների կախարդանքը, Շոթա Ոսկանյան ↑ Shota Voskanyan, Review. დაარქივებულია ორიგინალიდან — 2015-05-29. ციტირების თარიღი: 2015-12-30.
ინტენდანტი

ინტენდანტი (გენერალ-ინტენდანტი, ფრანგ. intendant — მმართველი, ზედამხედველი) — ფინანსების მართვაზე ან ზედამხედველობაზე უფლებამოსილი ოფიციალური პირი. ოფიციალური პირი XV—XVIII ს.ს. საფრანგეთში, რომელიც პასუხისმგებელი იყო ცალკეული სახელმწიფო სფეროების ზედამხედველობაზე: ვაჭრობის, ფინანსების, პოლიციის, უძრავი ქონების და სხვ. მინისტრებისათვის შეუფერებელი ასეთი უფლებამოსილება შემოღებული იქნა კარდიონალ რიშელიეს (1585—1642) მიერ, რომელიც მიისწრაფოდა ადმინისტრაციული აპარატის ცენტრალიზებისაკენ. 1552 წელს ანრი II-მ შემოიღო ფინანსთა ინტენდანტის თანამდებობა, რომლითაც მაშინ სამი ადამიანი იყო დაკავებული. 1561 წელს შემოღებულ იქნა მათზე მაღალი - ფინანსთა სუპერინტენდანტის თანამდებობა, რომელსაც დაემორჩილა მანამდე არსებული სამი ინტენდანტი. 1581 წელს ანრი III-მ დააწესა სასახლის მთავარი ინტენდანტის თანამდებობა. მუსიკის მთავარი ინტენდანტის უფლებამოსილება პირველად გადაეცა იტალიერლ მევიოლინეს, ბალთაზარინ დე ბელჯოზოს, რომელმაც დადგა სპექტაკლი ”დედოფლის კომედიური ბალეტი”. მან პირველად მოახდინა სპექტაკლში მუსიკისა და ცეკვის წარმოდგენა, როგორც სასცენო ხელოვნება, ამასთანავე სათავე დაუდო სასახლის ბალეტს. XVII—XVIII ს.ს. არსებობდნენ აგრეთვე, პროვინციების ინტენდანტები, რომლებიც ფლობდნენ სასამართლო, საპოლიციო, ფინანსურ და სამხედრო ხელისუფლებასაც კი ზოგიერთ ადგილებში. ცენტრალურ ხელისუფლებაზე დაქვემდებარებულობა მათ უფლებას აძლევდა ყოფილიყვნენ მმართველთა ნებისმიერი სურვილის ერთადერთი შემსრულებელნი. გუბერნატორთაგან განსხვავებით, რომლებიც აუცილებლად წარჩინებულთა კლასიდან ინიშნებოდნენ, ინტენდანტებად მსახურობდნენ მხოლოდ საშუალო კლასის წარმომადგენლები. ინტენდანტებს ბევრად უფრო მეტი უფლებამოსილება ჰქონდათ, ვიდრე გუბერნატორებს. მოგვიანებით პროვინციების ინტენდანტთა ბევრი ფუნქცია გადავიდა პრეფექტების ხელში. მონარქიულ ესპანეთში ინტენდანტი — მატერიკზე და კოლონიურ ესპანეთში ინტენდანსიის — სპეციალური ადმინისტრაციის (ფაქტობრივად, ადმინისტრაციულ-ტერიტორიული) ერთეულის მეთაური. ამის გარდა, ინტენდანტი - შეიარაღებული ძალების ოფიციალური პირი, რომელიც პასუხისმგებელია ჯარის მომარაგებასთან დაკავშირებულ საკითხებზე. მას შემდეგ, რაც XIX საუკუნიდან დაწყებული ინტენდანტები არსებობდა ფრანგულ, გერმანულ, რუსულ, ავსტრო-უნგრეთულ და სხვა არმიებში. ინტენდანტის თანამდებობა არსებობდა რუსეთის არმიის სამხედრო-საველე შტაბში 1812—1868 წ.წ. იგი პასუხისმგებელი იყო სავაჭრო მომარაგებაზე, ფინანსებზე, მედიცინაზე, არმიის ვეტერინარულ და ნივთებით უზრუნველყოფაზე. ასევე უწოდებდნენ ამ სახელს 1864-1867 წ.წ. რუსეთის იმპერიის სამხედრო სამინისტროს მთავარი საინტენდანტო სამმართველოს მეთაურს. გენერალ-ინტენდანტი (1812—1868), იგივე არმიის გენერალ-ინტენდანტი 1868 — არმიის გენერალ-ინტენდანტის სამსახური შეიცვალა არმიის ინტენდანტით. ინტენდანტის სამსახური საბჭოთა შეიარაღებულ ძალებშიც არსებობდა 1940—1955 და 1958—1959 წ.წ.
ნეიტი

ნეიტი — საისის ომის ქალღმერთი, რომელიც ბერძნებმა ათენასთან გააიგივეს. გამოისახებოდა ანთროპომორფულად, ქვემო ეგვიპტის გვირგვინით. საისში იყო „ფუტკრის სახლი“ (ფუტკარი ქვემო ეგვიპტის სიმბოლო იყო), რომელიც ოსირისს ეკუთვნოდა და მისი „ზედამხედველი“ ნეიტი იყო. როგორც ჩანს, იგი უმნიშვნელოვანესი მებრძოლი ქალღმერთი იყო წინადინასტიურ ჩრდილოეგვიპტურ სამეფოში და ყველაზე მნიშვნელოვანი ქალღმერთი — დინასტიური პერიოდის დასაწყისში. მისი სიმბოლო იყო ორი გადაჯვარედინებული ისარი, ხანდახან ფართან ერთად ან ორი გადაჯვარედინებული მშვილდი. განსაკუთრებით აღსანიშნავია ის ფაქტი, რომ ფარაონ ჰორ აჰას სამარხში აღმოჩენილ სპილოს ძვლის ფირფიტაზე არსებული დღეისათვის დაფიქსირებული სამლოცველოს უძველესი გამოსახულება სწორედ ნეიტის სამლოცველოს წარმოადგენს. საისში მას მოიხსენიებდნენ, როგორც „მას, ვინც გააჩინა რა მაშინ, როცა ჯერ არც ერთი ბავშვი არ იყო გაჩენილი“. ახალი სამეფოს პერიოდიდან, ნეიტს ეძახდნენ „ყველაფრის დედასა და მამას“. ესნას ტაძრის კედლებზე გამოსახული კოსმოგონიის (რომაული პერიოდი) თანახმად, ნეიტმა სამყარო შვიდი მაგიური სიტყვის წარმოთქმით შექმნა. როგორც პირველყოფილი წყლების პერსონიფიკაცია, ის, ასევე, ქვეწარმავლების დედად ითვლებოდა. ხშირად მოიხსენიებოდა, როგორც სობეკის დედა. ასევე, ითვლებოდა, რომ მისი ნერწყვისაგან გაჩნდა რას მუდმივი მტერი, გველის სახის დემონი აპოპი, თუმცა ნეიტი თავად ებრძოდა მას თავისი ისრებით. ხვედელიძე, მანანა (2013). ძველი ეგვიპტის ენციკლოპედია. თბილისი: ქარჩხაძის გამომცემლობა. ISBN 978-99414-52-00-0.
აპოპი

აპოპი (აპეპ ძვ. ეგვ. ꜥꜣpp(y) [*ʻAʼpāp(ī)]; კოპტ. Ⲁⲫⲱⲫ [Aphōph], ან აპოფისი ძვ. ბერძნ. Ἄποφις [Ápophis]) — ყველაზე უარყოფითი დემონი ეგვიპტურ მითოლოგიაში და იმ დემონთაგან ერთ-ერთი, რომლებიც რას ღამის 12 საათის განმავლობაში, მისი მიწისქვეშეთში მოგზაურობისას ებრძოდნენ. გამოისახებოდა გიგანტური გველის სახით. აპოპი პირამიდების ტექსტებში მოხსენიებული არ არის. ის პირველად სარკოფაგების ტექსტებში ჩნდება (დაახლ. პირველი გარდამავალი პერიოდიდან). იყო ქაოსის პირველადი ძალებისა და ბოროტების სიმბოლო. თითქმის ყველა ძველეგვიპტური სოლარული ჰიმნი შეიცავს შელოცვებს აპოპის წინააღმდეგ. მიუხედავად იმისა, რომ რა მას ყოველ ღამეს ამარცხებს, თავს აღწევს წყვდიადს და აღმოსავლეთის ჰორიზონტზე ამობრწყინდება, აპოპის საბოლოო დამარცხება შეუძლებელია. შემდეგ საღამოს იგი კვლავ ხვდება რას ბახუზე — დასავლეთის ყველაზე შორეულ მთაზე, სადაც, ეგვიპტელთა წარმოდგენით, რა მიწისქვეშეთში ეშვება, სადაც აპოპი ცხოვრობს და სადაც თავიდან იწყება მათი ბრძოლა. ეგვიპტელები აპოპს, სახელის გარდა, მაგიური, დასაწყევლი სახელებითაც მოიხსენიებდნენ — „გასაქრობი“, „დამსხვრეული ძალით“ და სხვ. ხვედელიძე, მანანა (2013). ძველი ეგვიპტის ენციკლოპედია. თბილისი: ქარჩხაძის გამომცემლობა. ISBN 978-99414-52-00-0.
ლინდსი ვონი

ლინდსი კეროლაინ ვონი (ქორწინებამდე კილდოუ; დ. 18 ოქტომბერი, 1984) — ამერიკელი მსოფლიო თასის მფლობელი სამთო მოთხილამურე. არის ოთხი მსოფლიო თასის მფლობელი. ვონი აგრეთვე არის ერთ-ერთი ექვსი ჩემპიონი ქალიდან, რომელმაც სამთო მოთხიმალურეთა მსოფლიო თასის ხუთივე კატეგორიაში გაიმარჯვა. ლინდსი ვონი ორგზის მსოფლიო ჩემპიონია და 2015 წლის 19 იანვრიდან რეკორდსმენია მსოფლიო თასის ცალკეული ეტაპების მოგებების საერთო რაოდენობით, აგრეთვე რეკორდსმენია სუპერ გიგანტში მოგებული ეტაპების რაოდენობით. გათხოვილი იყო 2002 წლის ოლიმპიადის მონაწილე ამერიკელ სამთო მოთხილამურე ტომას ვონზე. 4 წლიანი თანაცხოვრების შემდეგ ერთმანეთს დაშორდნენ. 2013-2015 წლებში ვონი ხვდებოდა ცნობილ გოლფისტს ტაიგერ ვუდსს. ვონმა პირველი მედლის მოგება მოახერხა თავის მეოთხე ახალგაზრდულ ჩემპიონატზე 2003 წელს და სწრაფდაშვებაში მეორე ადგილი დაიკავა. 2004 წელს მარიბორში ვონმა გაიმეორა თავისი შედეგი დაშვებაში და ბრინჯაო აიღო სუპერ გიგანტში. შეგიძლიათ იხილოთ მედიაფაილები თემაზე „ლინდსი ვონი“ ვიკისაწყობში. ოფიციალური საიტი ↑ Athlete information: VONN Lindsey. Fédération Internationale de Ski. დაარქივებულია ორიგინალიდან — მარტი 31, 2013. ციტირების თარიღი: March 18, 2013. ↑ „Lindsey Vonn wins 3rd straight overall World Cup“. ESPN. Associated Press. March 12, 2010. ციტირების თარიღი: May 30, 2011. ↑ „Lindsey Vonn wins Are GS; clinches fourth overall title“. FIS Alpine Ski World Cup. Fédération Internationale de Ski. March 9, 2012. ციტირების თარიღი: March 9, 2012. ↑ „Tina Maze makes history again by winning the super-G in St. Anton“. Fédération Internationale de Ski. January 13, 2013. ციტირების თარიღი: January 13, 2013.
ევდემონ I

ევდემონ I (ჩხეტიძე) (გ. 1578) — დასავლეთ საქართველოს კათოლიკოს-პატრიარქი 1557-1578 წლებში. იმერეთის მეფეების ბაგრატ III-ისა (1510-1565) და გიორგი II-ის (1565-1583) აქტიური თანამოაზრე დასავლეთ საქართველოს პოლიტიკურ გაერთიანებისა და კულტურულ-ეკონომიკური აღმშენებლობის საქმეში. 1543–1557 წლებში იყო გაენათელი ეპისკოპოსი, შემდეგ — კათოლიკოსი. ევდემონ I-ის სახელს უკავშირდება ბიჭვინთიდან საკათოლიკოსო რეზიდენციის გელათში გადატანა. აღმოსავლეთ საქართველოს კათოლიკოს-პატრიარქ მალაქიასთან ერთად ხელმძღვანელობდა საეკლესიო კრებას, რომელმაც სიკვდილით დასჯა დაუწესა ტყვეთა გამყიდველებს და მოაწესრიგა საეკლესიო მმართველობის დარღვეული წესები. ევდემონ I-მა მოახატვინა გელათის წმინდა გიორგის ტაძრის ნაწილი; შეაკეთა და მოახატვინა მოქვისა და ბიჭვინთის მონასტრების ნაწილი, რომელთა წარწერებში მოხსენებულია თვით ევდემონ I; 1568 წელს მოაჭედვინა ბიჭვინთის ღვთისმშობლის ხატი. ცნობილია ევდემონ I-ის დაკვეთით გადაწერილი გელათის ხელნაწერები. ბიჭვინთის საკათოლიკოსო მამულს საკუთარი ხარჯით შეუძინა ახალი მამულები და ძვირფასი ინვენტარი. დაკრძალულია გელათის წმინდა გიორგის ეკლესიაში. მის საფლავს ამშვენებს წარწერა: საქართველოს მართლმადიდებელი ეკლესიის მეთაურები ლომინაძე ბ., ქართული საბჭოთა ენციკლოპედია, ტ. 4, თბ., 1979. — გვ. 31. ლომინაძე ბ., ენციკლოპედია „საქართველო“, ტ. 2, თბ., 2012. — გვ. 549.
ჩაღათაი ულუსოი

ჩაღათაი ულუსოი (თურქ. Çağatay Ulusoy; დ. 23 სექტემბერი, 1990, სტამბოლი, თურქეთი) — თურქი მოდელი და მსახიობი. ჩაღათაის მამა — ბულგარული წარმოშობის თურქია, რომელიც ბულგარეთიდან თურქეთში წავიდა ემიგრაციაში. დედა კი — ბოსნიური წარმომავლობისაა. მსახიობს ჰყავს უმცროსი ძმა, რომელსაც ატალაი ჰქვია. ჩაღათაი არა მარტო მსახიობი, არამედ მოდელიცაა, რაშიც მას განსაკუთრებულად უწყობს ხელს საკუთარი სიმაღლე (190 სმ). მსახიობმა თავისი კარიერა 19 წლის ასაკში დაიწყო მოდელობით. 2010 წელს მან მოიგო კონკურსი „თურქეთის საუკეთესო მოდელი“. იმავე წელს გამოცდები ჩააბარა სტამბოლის უნივერსიტეტში, ლანდშაფტის არქიტექტურის ფაკულტეტზე. პარალელურად მან სამსახიობო დაოსტატებაში დაიწყო მომზადება და „35 Buçuk 'aldıoyunculuk“-ის აკადემიის მხატვრული სასწავლებელის კურსებზეც მოეწყო. კურსის მასწავლებლები აღნიშნავდნენ მის ნიჭიერებასა და შრომის მოყვარეობაზე. ამასთან, მას შოუ-ბიზნესში დიდ მომავალს უწინასწარმეტყველებდნენ და ისინი მართლაც არ შემცდარან. ჩაღათაის პირველი დებიუტი კინოში, 2009 წელს შედგა რეჟისორ ანადოლ ქართა-ლანის მხატვრულ ფილმში „Anadolu Kar-talları“, სადაც მან აჰმეთ ონურის როლი შეასრულა. იმავე წელს დაიწყეს მისი სინჯების გადაღება სერიალში „Adini feriha koydum“. სადაც მას ემირ საფაროღლუს როლი უნდა შეესრულებინა. აღნიშნული სერიალის 1-2 სეზონის გადაღებები 2011 წელს დასრულდა და მან დიდ აღიარებას მიაღწია: თვით თურქეთში, ბულგარეთში, პაკისტანში, რუსეთსა და სხვა ქვეყნებში. 1 და მე-2 სეზონების წარმატებების შემდეგ, მსახიობი 2012 წელს, შეუცვალეს რა სათაური სერიალს და უწოდეს „Emir'in Yolu“, მე-3 სეზონში მიიწვიეს გადაღებებზე მთავარ როლებში. იმავე წელს მსახიობი გადაიღეს მოკლემეტრაჟიან ფილმშიც. 2013 წელს მან სერიალ „Medcezir“-ზე დაიწყო მუშაობა, რომელის ქართული სახელწოდებაცაა „გზაჯვარედინი“. ამ სერიალში მან ერთ-ერთი მთავარი გმირის, იამან კოპერის როლი წარმატებით შეასრულა. ოფიციალური საიტი ჩაღათაი ულუსოი კინოფილმების ინტერნეტ-მონაცემთა ბაზაში
მოლდოვის ეროვნული საფეხბურთო ნაკრები

მოლდოვის ეროვნული საფეხბურთო ნაკრები (რუმ. Echipa națională de fotbal a Moldovei‎) წარმოადგენს მოლდოვას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს მოლდოვის ფეხბურთის ფედერაცია. მოლდოვის ფეხბურთის ფედერაცია დაარსდა 1990 წელს. თუმცა მოლდოვას არ უთამაშია არც ერთი ოფიციალური მატჩი 1991 წლამდე, პირველი მატჩი ჩაატარა საქართველოსთან, სადაც დამარცხდა 2–4. მოლდოვის პირველი საკვალიფიკაციო იყო 1998 წლის მსოფლიოს ჩემპიონატის საკვალიფიკაციო ეტაპზე, სადაც ვერ გავიდა. შემადგნლობა მოცემულია 2015 წლის 12 ოქტომბერს შვედეთის ეროვნული საფეხბურთო ნაკრების წინააღმდეგ გამართული მატჩის მიხედვით. მოლდოვის ფეხბურთის ფედერაციის საიტი
ბორამა

ბორამა (სომალ. Boorama, არაბ. بوراما) — ქალაქი სომალის ჩრდილო-დასავლეთით. ავდალის რეგიონის ადმინისტრაციული ცენტრი. მდებარეობს საკმაოდ ნაყოფიერ ზეგნებიან რაიონში, ეთიოპიის საზღვრიდან შორიახლოს. შუა საუკუნეებში იყო ადალის სახელმწიფოს ნაწილი, ხოლო XIX საუკუნის ბოლოდან XX საუკუნის 60-იან წლებამდე — ბრიტანეთის სომალის ნაწილი. 2000-იანი წლებიდან დაწყებული, ქალაქი სადავო ტერიტორიაა ავტონომიის მოსურნე ავდალენდსა და თვითაღიარებულ სახელმწიფო სომალილენდს შორის. მოსახლეობის რაოდენობა 2005 წლის მონაცემებით შეადგენს 215 616 ადამიანს. ბორამაში მოქმედებს ამუდის უნივერსიტეტი (Amoud University). მოქმედებს აეროპორტი, საიდანაც ხორციელდება რეისები სომალის ბევრ ქალაქში და მეზობელ ქვეყნებში. ამას გარდა, ქალაქში არსებობს 4 დიდი ოტელი.  დიდი ბრიტანეთი ჰენლი-ონ-ტემსი ↑ Regions, districts, and their populations: Somalia 2005 (Draft). United Nation Office for the Coordination of Humanitarian Affairs. დაარქივებულია ორიგინალიდან — 2017-07-28. ციტირების თარიღი: 2015-10-20.
გალკაიო

გალკაიო (სომალ. Gaalkacyo, არაბ. جالكعيو, იტალ. Gallacaio, ასევე იტალ. Rocca Littorio) — ქალაქი სომალის ცენტრალურ ნაწილში. მუდუგის რეგიონის ადმინისტრაციული ცენტრი. ფაქტობრივად ქალაქი გაყოფილია ორ ზონად — ჩრდილოეთი ნაწილი ეკუთვნის პუნტლენდის სახელმწიფოს, ხოლო სამხრეთი — გალმუდუგის სახელმწიფოს. XX საუკუნის დასაწყისამდე იყო ჰობიოს სასულთნოს ნაწილი, ხოლო შემდეგ — იტალიის სომალის ნაწილი. სომალის დამოუკიდებლობის გამოცხადების შემდეგ გახდა მუდუგის რეგიონის ადმინისტრაციული ცენტრი. გალკაიო მდებარეობს სომალის ცენტრალური ნაწილის ჩრდილოეთში, 217 კმ-ით ჩრდილო-დასავლეთით ქალაქ ჰობიოდან, 219 კმ-ით სამხრეთ-დასავლეთით გაროუედან და 358 კმ-ით სამხრეთ-დასავლეთით კარდოდან. ქალაქის კლიმატი ხასიათდება, როგორც ცხელი და მშრალი. ყველაზე უფრო გრილი თვეებია — ნოემბრიდან თებერვლის ჩათვლით, ამ პერიოდის საშუალო მინიმალური ტემპერატურა მერყეობს 23 °C-დან 25 °C-მდე. გაზაფხულობით საშუალო ტემპერატურა იწევს მაღლა; აპრილში იწყება წვიმების სეზონი. ყველაზე ცხელი თვეა — ივლისი, რომლის საშუალო მაქსიმუმი აღწევს 41 °C-ს. სექტემბრისთვის სიცხე ცოტათი იკლებს. ნალექების საშუალო წლიური ნორმაა — დაახლოებით 133 მმ. 2005 წლის მონაცემებით მოსახლეობის რაოდენობა შეადგენს 137 667 ადამიანს.. ის უპირველეს ყოვლისა წარმოდგენილია სომალური კლანებით — მაჯირტინით და დაროდით (ჩრდილოეთში) და ჰაბარ-გიდირის და ჰავიეს კლანებით (სამხრეთში). გალკაიო ისტორიულად სხვადასხვა კლანების დაპირისპირების ადგილია. ქალაქს ემსახურება აბდულაჰი იუსუფის სახელობის აეროპორტი. ავტოგზით შეერთებულია სომალის ჩრდილოეთით მდებარე ქალაქებთან — გაროუე და ბოსასო. ქალაქში არსებობს რამდენიმე სკოლა, ასევე პუნტლენდის უნივერსიტეტის ფილიალი. გალკაიო ვაჭრობის მთავარი ცენტრია რეგიონში. ↑ 1.0 1.1 Dr Badal Kariye Ba Bsit Ma Mba & Phd, The Kaleidoscopic Lover: The Civil War in the Horn of Africa & My Itinerary for a Peaceful Lover, (AuthorHouse: 2010), p.116. ↑ Kurian, George Thomas (1983). Geo-data: the world almanac gazetteer. Gale Research Co.. ISBN 0-8103-1605-6.  ↑ Abdul Latif Dahir, Suleiman Abdullahi (3 April 2011). „Galkayo: A peaceful island in Somalia“. Africa Review. დაარქივებულია ორიგინალიდან — 17 ნოემბერი 2017. ციტირების თარიღი: 9 June 2013. ↑ „Somalia: Puntland businessman elected new Galkayo mayor“. Garowe Online. 27 August 2009. დაარქივებულია ორიგინალიდან — 3 დეკემბერი 2013. ციტირების თარიღი: 9 June 2013. ↑ Issa-Salwe, Abdisalam M.. The Majeerteen Sultanates. Mudug Online. დაარქივებულია ორიგინალიდან — 6 თებერვალი 2012. ციტირების თარიღი: 9 June 2013. ↑ Gaalkacyo, Somalia. Weather-Forecast. დაარქივებულია ორიგინალიდან — 2013-09-16. ციტირების თარიღი: 2013-06-09. ↑ Gaalkacyo, Somalia - Weather. AccuWeather. დაარქივებულია ორიგინალიდან — 2013-09-16. ციტირების თარიღი: 2013-04-03. ↑ "Regions, districts, and their populations: Somalia 2005. UNDP. დაარქივებულია ორიგინალიდან — 28 ივლისი 2017. ციტირების თარიღი: 7 July 2015.
ურის მესამე დინასტია

ურის მესამე დინასტია — პერიოდი შუმერული ცივილიზაციის განვითარების უკანასკნელ ეტაპზე (ძვ. წ. 2112 წ. — ძვ. წ. 2003 წ.). მას ასევე შუმერულ რენესანსსაც უწოდებენ. მოკე ხანში ირანელი დამპყრობლების წინააღმდეგ უტუხენგალმა დაიწყო აჯანყება და გაათავისუფლა სამხრეთ მესოპოტამია. მის შემდეგ გამეფდა ურ-ნამუ (ძვ. წ. 2112 - ძვ. წ. 2094), რომელმაც თავის დედაქალაქად ური აირჩია. ახალ სახელმწიფოს ეწოდა „შუმერის და აქადის სამეფო“. მიუხედავად იმისა რომ ოფიციალური დოკუმენტაციის ენა შუმერული იყო, სალაპარაკო შუმერული უკვე კვდებოდა. ურ-ნამუმ და მისმა ვაჟმა შულგიმ (ძვ. წ. 2093 - ძვ. წ. 2046) შექმნეს კლასიკური ბიუროკრატიული სახელმწიფო. მათი მმართველობის პერიოდიდან შემონახულია 100 000-ზე მეტი საკანცელარიო დოკუმენტი. „შუმერის და აქადის სამეფო“ მალე გასცდა სამხრეთ მესოპოტამიას და შეიერთა ჩრდილო მესოპოტამიაც და ელამის ნაწილიც. მესამე დინასტიის სახელმწიფომ დაახლოებით 100 წელი იარსება. სწორედ ამ დროს შეიქმნა „შუმერის მეფეთა სია“, პრიმიტიული მატიანე და სწორედ მეფე შულგის დროს მოხდა კანონების პირველი კოდექსის გამოქვეყნება. დაახლ. ძვ. წ. 2112 — ძვ. წ. 2094: ურ-ნამუ დაახლ. ძვ. წ. 2094 — ძვ. წ. 2046: შულგი დაახლ. ძვ. წ. 2046 — ძვ. წ. 2038: ამარ-სუენი დაახლ. ძვ. წ. 2038 — ძვ. წ. 2028: შუ-სუენი დაახლ. ძვ. წ. 2028 — ძვ. წ. 2003: იბი-სუენი Sallaberger, Walther; Westenholz, Aage (1999), Mesopotamien. Akkade-Zeit und Ur III-Zeit, Orbis Biblicus et Orientalis, 160/3, Göttingen: Vandenhoeck & Ruprecht, ISBN 3-525-53325-X Van de Mieroop, Marc (2007), A History of the Ancient Near East, ca. 3000–323 BC. Second Edition, Blackwell History of the Ancient World, Malden: Blackwell, ISBN 978-1-4051-4911-2 The State of Ur III Research დაარქივებული 2011-06-17 საიტზე Wayback Machine.
ალვორადა-დი-მინასი

ალვორადა-დი-მინასი (პორტ. Alvorada de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 657 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 3 546 ადამიანს შეადგენდა, მოსახლეობის სიმჭიდროვე 9.48 კმ²-ზე. ფართობი 374 008 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კონსეისან-დუ-მატუ-დენტრუ

კონსეისან-დუ-მატუ-დენტრუ (პორტ. Conceição do Mato Dentro) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 700 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 17 908 ადამიანს შეადგენდა, მოსახლეობის სიმჭიდროვე 10.37 კმ²-ზე. ფართობი 1 726 830 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კონგონიას-დუ-ნორტი

კონგონიას-დუ-ნორტი (პორტ. Congonhas do Norte) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 4 943 ადამიანს შეადგენდა, მოსახლეობის სიმჭიდროვე 12.39 კმ²-ზე. ფართობი 398 851 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
დონ-ჟუაკინი

დონ-ჟუაკინი (პორტ. Dom Joaquim) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 4 535 ადამიანს შეადგენდა, მოსახლეობის სიმჭიდროვე 11.37 კმ²-ზე. ფართობი 398 822 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
იტამბე-დუ-მატუ-დენტრუ

იტამბე-დუ-მატუ-დენტრუ (პორტ. Itambé do Mato Dentro) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 2 283 ადამიანს შეადგენდა, მოსახლეობის სიმჭიდროვე 6 კმ²-ზე. ფართობი 380 340 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მორუ-დუ-პილარი

მორუ-დუ-პილარი (პორტ. Morro do Pilar) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 3 399 ადამიანს შეადგენდა, მოსახლეობის სიმჭიდროვე 7.12 კმ²-ზე. ფართობი 477 548 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პასაბენი

პასაბენი (პორტ. Passabém) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში. 2010 წლის მონაცემებით, მოსახლეობა 1 766 ადამიანს შეადგენდა, მოსახლეობის სიმჭიდროვე 18.75 კმ²-ზე. ფართობი 94 183 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
საქსი (დანა)

საქსი ან სკრამასაქსი (ლათ. sax, scramasax) — ძველი გერმანელების მოკლე ხმალი. ზოგიერთი თვალსაზრისით, „საქსების“ სახელი სწორედ ამ მოკლე ხმლის სახელწოდებიდან მოდის. გამოიყენებოდა ევროპაში. ადრეულ შუა საუკუნეებში კონკურენციას უწევდა ხმალს. ხშირად საქსებად იწოდებოდა დანები, რომელთა სიგრძეც შეადგენდა არაუმეტეს 30 სმ-ისა და რომლებსაც, როგორც წესი, ჰქონდათ მდიდრულად მორთული ქარქაშები. საქსის პირის სიგრძე ნახევარ მეტრს აღწევდა, სიგანე 5 მმ-ზე მეტი (სკანდინავიელებთან 8 მმ-მდე), ალესვა ცალმხრივი, ბოლო წვერმახვილი, ტარი, როგორც წესი, ასიმეტრიული. სახელურის ზედაპირი ხშირად ყვავის თავის ფორმით ირთვებოდა. დანა ხანჯალი საქსები
ენლილი

ენლილი, ელილი — შუმერების უზენაესი ღვთაება. თავდაპირველად ითვლებოდა ჰაერის ღმერთად, ხოლო შემდეგ საყოველთაო ღმერთად იქცა. ენლილის ტაძარი ქალაქ ნიფურში შუმერებისთვის უწმინდეს ადგილად ითვლებოდა და შუმერული კულტურის ცენტრი იყო. მას მიაწერდნენ ქალაქების მცენარეული სამყაროს და სამიწათმოქმედო იარაღების გამოგონებას. მითებსა და ჰიმნებში კეთილ ღვთაებად იხსენიება. ქართული საბჭოთა ენციკლოპედია, ტ. 4, თბ., 1979. — გვ. 159.
კოლუმბა

კოლუმბა (იგივე კრიმთანი (Crimthann), თანამედროვეების მიერ კოლუმბად, კოლუმ კილედ, კოლმ კილედ წოდებული, რაც ნიშნავს „ეკლესიის მტრედს“; დ. 521, გარტანი, დონეგალის საგრაფო, ირლანდია — გ. 9 ივნისი, 597) — ირლანდიელი წმინდანი, ბერი, ქრისტიანობის მქადაგებელი შოტლანდიაში. წმინდა კოლუმბა „ირლანდიის თორმეტი მოციქულიდან“ ერთ-ერთად ითვლება. 563 წელს წმინდა კოლუმბამ შოტლანდიის ტერიტორიაზე პირველი მონასტერი დააარსა და იქ მღვდელი იყო. მისმა ქადაგებამ დიდი როლი ითამაშა „ქრისტიანობის გავრცელებაში ბრიტანელ პიქტებსა და სკოტებს შორის, მოგვიანებით კი ანგლოსაქსებშიც“. St. Columba of Iona Orthodox Monastery დაარქივებული 2020-02-17 საიტზე Wayback Machine. CELT: On the Life of Saint Columba (Betha Choluim Chille) (tr. W. Stokes) CELT: The Life of Columba, written by Adamnan (tr. W. Reeves) BBC: St Columba The Church of St Michael and All Angels website: St Columba of Iona, Apostle to the Picts St Columba on SaintsAlive Photo of the birthplace of Columcille at Gartan დაარქივებული 2014-07-14 საიტზე Wayback Machine. Coláiste Choilm St Columba's Church of Ireland in Portadown ↑ 1.0 1.1 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ Lacey B. Colum Cille and the Columban Tradition — Four Courts Press, 1997. — P. 104. <a href="https://wikidata.org/wiki/Track:Q5475117"></a><a href="https://wikidata.org/wiki/Track:Q105069959"></a> ↑ დიდი ბრიტანეთი // მართლმადიდებლური ენციკლოპედია, ტ. 7, გვ. 471-507.